Vita:Beatrice

message: Már 1973-ban sem volt a Beatrice leányzenekar. Nagy Feró is ott volt. Akkoriban öten voltak, Csuka Mónika csak énekelt. A többi három tag nevére sajnos nem emlékszem. A basszgitáros beceneve Ormány volt, a dobos egy fiatal gyerek, a szólógitáros egy hosszú, göndör, szőkés hajú gyerek volt.. 73 vége, 74 eleje körül a három tag elment, Barile Pasquale jött dobolni, a szólógitáros egy bizonyos Cila becenevű gyerek volt. Mónika basszgitáron is játszott. Ez mind tuti, 74-75-ben velük jártam akkoriban a helyeket, mint a zenekar házi diszkósa. Meg ne kérdezze senki, hogy egy zenekarnak minek házi diszkós...Akkoriban született pölö a Csak egy csók című dal. Aztán később jött a kung fu ruhás diszkó Beatrice, akkoriban már nem voltam ott. Szóval a lányzenekar és Feró nagyon nem stimmel a cikkben. Ha érdekel valakit, szívesen küldök a 74-es Beatricéről általuk osztogatott képet emailben. Gondolom már nem sok van belőle... Annyira sajnos nem emlékszem, hogy a cikkbe belejavítsak, de így biztosan nem jó.--Livvyfan vita 2011. március 20., 21:18 (CET)
replies: text: A Jávorszky-Sebők féle Magyarock kötetben az szerepel, hogy a Beatrice 1969-ben alakult Magyarország első női popegyütteseként a következő felállással: Csuka Mónika (ének, gitár), Nagy Katalin (billentyűsök), Szűcs Judit (billentyűsök), Csuka Mária (dob), Hamar Krisztina (basszusgitár). Nagy Feró 1971-ben csatlakozott hozzájuk. Tagcserék után Csuka Mónika maradt az egyetlen női tag. Szóval, no para. Volt itt full lányzenekar Feróval kiegészítve. – Ary vita 2011. március 21., 10:10 (CET)

text: Megerősítem Ary válaszát. Tardos Péter által írt Rocklexikonban is úgy szerepel megalakulásuk, mint az első magyar női együttes. Később csatlakozott (elvette Csuka Mónikát) Nagy Feró. Majd Csuka Mónikát leszámítva a lányuk kiléptek (Vadmacsaka; Kati és a Kerek Perec együttesekbe mentek át). Később más lányok (Mikrolied) próbáltak ugyan csatlakozni, de nem lett sikeres a felállás. Úgyhogy tényleg volt egy időszak, amikor lányzenekarként funkcionált az együttes. Hungarikusz Firkász  Ide írkássz! 2011. március 21., 10:19 (CET)
Nem értem, én egy szóval sem írtam, hogy a Beatrice ne lett volna lányzenekar. Az volt egy rövid ideig, de 1973-ban MÁR NEM. A cikk viszont azt írja, 1976-ban került oda Feró, ami egy kapitális tévedés. Én 72 vége és 75 között voltam velük eleinte közönségként majd közreműködőként, ex has 200 koncerten, amit leírtam fentebb, az tutira úgy volt. A 74 utáni 4 tagú zenekar alatt születtek első számaik, pld a Csak egy szó és a Bostoni fojtogató, meg még több is. Meg voltak szalagon, de a szalagjaim kiselejtezésekor véletlenül az is eltűnt. Azóta is bánom.- Mivel a nevekre már nem emlékszem, Ferót is évek óta nem láttam, őt nem tudom megkérdezni, ezért nem javítottam át a szócikket. Egy totál indián kinézetű gyerek volt a technikus, egy nagyon kövér szőke gyerek volt a cipelő. Dynacord Eminent erősítőjük volt, 80 wattos !!!!, 2 Laney hangfallal, később Dynacord Gigantra cserélték, az már bősz 200 wattos volt, teremhangosításra totál alkalmas. Szürke Barkassal jártak, belefért a teljes felszerelés és a tagság. Akkoriban a zenekarok vitték a saját cuccot, buli előtt összrakták, utána elvitték.  A 71 és 75 közötti, lánycsapat utáni glam-rock majd rövid életű diszkó Beatrice fejezetet kéne megírni. --
Ja még annyit, az általam birtokolt kép 1974-ben készült, a felirata Beatrice Super Show. Tudtommal, bár ebben nem vagyok biztos, a diszkó Beatrice neve volt Próféta. Akkor már nem voltam velük, saját diszkós karrieremet építgettem (váo).  Livvyfan vita 2011. március 21., 11:05 (CET)
Sajnos ami rendelkezésemre áll könyv, ennyire részletesen nem tárgyalja az együttest, így az állításodat sem megerősíteni sem megcáfolni nem tudom. Én elhiszem neked, hogy tévedés ami a szócikkben szerepel. Talán azt lehetne csinálni, hogy átírod az általad ismert adatokra és ráteszel az információkra egy forráskérő sablont, amit majd lecserélsz, amikor lelsz forrást ami alátámasztja. Hungarikusz Firkász  Ide írkássz! 2011. március 21., 11:49 (CET)
Ennél több a Magyarock könyvből sem derül ki. Írja, hogy Feró '71-ben csatlakozott, utána a következő konkrét év 1977, amit megemlít a diszkós Beatrice kapcsán. Azt javaslom, hogy minden kicsit is bizonytalan információt jelöljünk meg a  forráskérő sablonnal. Amit tudok, ahhoz keresek forrást. Ami blőd hülyeség, azt persze ki lehet dobni rögtön, mint ez a miniszoknyás dolog. – Ary vita 2011. március 21., 16:52 (CET)
Hé, mit találtam!! http://retronom.hu/node/15969  Egyébként a Magyarock könyvben is van több korai fotó a zenekarról a '70-es évekből. – Ary vita 2011. március 21., 19:21 (CET)
thread_title:  leányzenekar és Nagy Feró?  

message: Könyörgöm, 1970 körül MINDEN fiatal csaj miniszoknyát hordott, más nem is nagyon volt. A maxiszoknya első előfordulását én 1973 körül tapasztaltam, 76 körül jött divatba, majd tíz évig egyenuralkodó volt (sajnos). Tehát a lényeg, 1970 után már nem a lázadás jele volt a miniszoknya, hanem hétköznapi, elfogadott viselet.
thread_title: A miniszoknyáról

message: Mivel a szócikk fényévekre van egy rendes enciklopédia szócikktől, a zenekar pedig elég fontos, így elhatároztam, hogy újraírom a szócikket fellelhető források alapján. A félrevezető információktól leginkább hemzsegő első fejezetet már átdolgoztam, de a többi szakaszra is ráfér a tatarozás. – Ary vita 2011. március 21., 21:46 (CET)
--
igen, most így jobb. Közben beugrott, 1973-ban Gáti Zoltán játszott szólógitáron, Temesvári Péter volt a fiatal dobos, testvére (Ormány) játszott basszgitáron (az enyémen is, jól tönkre is tette). Csuka Mónika és Feró akkoriban csak énekelt, Feró elképesztő showműsorokat produkált műsor közben, a közönség fetrengett a röhögéstől. Abban az időben állandó klubjuk volt a dunaharaszti  régi kulturház, a csepeli csillagvárosi kulturház, sokszor felléptek a csepel kikötőben lévő nagy kulturteremben is, tán az volt a Martos, nem emlékszem, rengeteg alkalmi koncertjük volt vidéken is.  Akkoriban saját számokat nem énekeltek, glam-rock dalokat játszottak (Sweet, Mud, Suzi Quatro, Gary Glitter, stb.), nagyon jól. Mónikát Feró a magyar Suzi Quatronak nevezte (Suzi abban az időben gigasztár volt). A társaság abban a formában 73 végén vagy 74 elején felbomlott. Volt egy pár hónapos szünet, ez alatt jöttek Cziránku Sandor (CIla) szólógitár, Barile Pasquale (Paci) dobon, Mónika attól fogba basszusgitáron is játszott, Feró énekelt és szokása szerint bohóckodott műsor közben. Cila egy végtelenül szerény és csöndes gyerek voltm zseniálisan játszott gitáron, Paci olaszosan temperamentumos, de barátságos, Mónika szuper csinos volt. Ferónak fél méteres haja és nagy bajsza volt akkoriban.  Az új zenekar a kőbányai ifjusági klubban próbált (A Pataky környékén volt), ott is mutatkoztak be a közönségnek 74 április környékén, ha jól emlékszem. Akkortól már saját számaikat is játszották a glam-rock dalok mellett. 74 végén felé éppen nekik köszönhetően sikerült állandó helyet találnom magamnak, akkortól már csak alkalmilag jártam hozzájuk. 1975 vagy 76 áprilisában véletlenül összeakadtam velük, mentek Dusnokra bulizni, elkísértem őket, Akkor már kung-fu ruhában diszkó slágereket is játszottak (Kung Fu Fighting meg hasonlók). Tán akkoriban volt Próféta a nevük. A dusnoki buli volt az utolsó, amin ott voltam. No, ennyit tudok elmondani a régi szép időkről, remélem van benne valami használható, a punk, baboskendő, nemzet csótánya korszakról semmit sem tudok mondani.  --Livvyfan vita 2011. március 21., 22:58 (CET)
Már csak azért is át kell dolgozni a szócikket, mert a korábbi (félig még jelenlegi) szöveg Nagy Feró hivatalos honlapjáról került ide egy az egyben, a jelek szerint. – Ary vita 2011. március 23., 16:54 (CET)
Hát nem tudom, egy majd nyolc évig tartó és három igen erősen elkülöníthető időszakot elintézni azzal, hogy "korai", na mindegy. Részemről sajnos ennél többet nem tudok segíteni a szócikkben. --Livvyfan vita 2011. március 24., 17:40 (CET)
Bőven jó a "korai", mivel egyáltalán nem erről a korszakukról ismertek. – Ary vita 2011. március 24., 18:53 (CET)
Asszem kész!  Majd az egyes lemezeket kellene feldolgozni még külön szócikkekben, és akkor teljesnek mondható a Beatrice feldolgozottsága a Wikipédián. – Ary vita 2011. március 27., 13:29 (CEST)
thread_title:  Tatarozás, átdolgozás 

message: a XX. századi híradó miért nincs felsorolva az albumok között? 
replies: text: Beírtam a XX. századi híradó albumot, de ezt te magad is megteheted, hiszen a wikipédia korántsem teljes és szabadon szerkeszthető enciklopédia. A jelmondatunk: Ezt az enciklopédiát az olvasói szerkesztik. Üdvözlettel:   Andrew69.   2014. június 19., 07:15 (CEST)
thread_title:  albumok